2.3.2023
RO
Jurnalul Oficial al Uniunii Europene
C 79/1
I (Rezoluții, recomandări și avize)
REZOLUŢII
COMITETUL REGIUNILOR A 152-A SESIUNE PLENARĂ A COR, 30.11.2022-1.12.2022
Rezoluția Comitetului European al Regiunilor privind programul de lucru al Comisiei Europene și prioritățile politice ale CoR pentru 2023 (2023/C 79/01)
COMITETUL EUROPEAN AL REGIUNILOR (CoR),
având în vedere: — programul de lucru al Comisiei Europene (PLCE) pentru 2023 (1), — Protocolul de cooperare cu Comisia Europeană, din februarie 2012, — Rezoluția CoR privind Prioritățile Comitetului European al Regiunilor pentru perioada 2020-2025 (2), — Rezoluția CoR privind propunerile Comitetului European al Regiunilor în perspectiva programului de lucru al Comisiei Europene pentru 2023 (3), — Raportul anual al UE privind starea regiunilor și orașelor, al CoR (4): 1. își exprimă satisfacția că programul de lucru al Comisiei Europene se bazează în mare măsură pe propunerile Conferinței privind viitorul Europei (CoFoE).
Întrucât punerea în aplicare a unor propuneri ar necesita modificări ale tratatului, CoR împărtășește solicitarea Parlamentului European și a președintelui Comisiei Europene de convocare a unei convenții în temeiul articolul 48 din TUE.
Cu toate acestea, CoR regretă că programul de lucru al Comisiei Europene nu conține referințe și propuneri concrete legate de concluziile Conferinței privind viitorul Europei, care să prevadă o mai bună recunoaștere a valorii adăugate a autorităților locale și regionale pentru democrația europeană; 2. salută angajamentul reînnoit al Comisiei de a utiliza obiectivele de dezvoltare durabilă ca obiectiv director general, în special prin integrarea lor în semestrul european și în instrumentele pentru o mai bună legiferare.
CoR invită Comisia să revizuiască întregul potențial al localizării ODD, inclusiv în revizuirea voluntară preconizată de UE, pentru a realiza o redresare durabilă și a finaliza ODD până în 2030; 3. subliniază că consecințele actualei urgențe climatice, pandemia de COVID-19, războiul Rusiei împotriva Ucrainei și actualele rate record ale inflației declanșate de creșterea prețurilor la alimente și energie, precum și migrația structurală și criza umanitară de la frontierele UE, de o virulență deosebită în zona Mediteranei și a Oceanului Atlantic confirmă, mai
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/ro/our-work/Pages/State-of-Regions-and-Cities-2022.aspx?origin=spotlight